29 avgust kuni Chadda "Boko Haram" tashkiloti a’zolari bo‘lgan o‘nlab jangarilar qatl qilindi. Bu haqda Channel News Asia xabar qilgan. "Jangarilar bugun ertalab mamlakat poytaxtining shimoli-sharqidagi harbiy poligon hududida otib o‘ldirildi", deyiladi xabarda. Biroz oldinroq, Chadda o‘nlab jangarilar o‘limga hukm qilingani haqida xabar berilgandi. Chadda shu yilning iyul oyi oxirida o‘lim jazosi qayta tiklangandi.